Princas

Princas () – vyriškos lyties valdovas (žemesnio rango nei karalius, didysis princas ir didysis kunigaikštis) arba monarcho ar buvusio monarcho šeimos narys.

Žodis „princas“ kilo iš Senovės Romos, kur konsulo pakviestą svarstomu klausimu pirmuoju kalbantį senatorių vadindavo princeps senatus. Pirmasis Romos imperatorius Oktavianas Augustas taip pat buvo pirmuoju senatoriumi (princepsu). Viduramžiais (iki XIII a.) princais vadino žemesnius už imperatorius ar karalius valdovus, turinčius alodines teises į savo žemes. Vokietijoje XI-XII a. atsirado princų luomas, apėmęs Šventosios Romos imperatoriui tiesiogiai pavaldžius valdovus: kunigaikščius, markgrafus, arkivyskupus, vyskupus, kai kuriuos abatus ir ordinų vadovus. Germanų kraštuose XVIII a. įsigalint pirmagimystės papročiui, iškilo poreikis atskirti įpėdinius. Monarchus pradėjo vadinti Fürst, o jaunesnius šeimos narius ar žemesnes dinastijos atšakas – princais. Princo titulą įprasta vartoti prieš krikščioniškąjį vardą, pavyzdžiui, princas Eugenijus Savojietis.

 Taip pat skaitykiye 

 Kunigaikštis
 Pavainikis
 Diduomenė

 Šaltiniai 

Kategorija:Monarchai